'காய்ந்து, ஏழ் உலகங்களும் காண, நின் யாக்கைதன்னை, ஆர்ந்தே பசி தீர்வென்; இது ஆணை' என்று அன்னள் சொன்னாள்; ஓர்ந்தானும், உவந்து, 'ஒருவேன்; நினது ஊழ் இல் பேழ் வாய் சேர்ந்து ஏகுகின்றேன்; வலையாம்எனின் தின்றிடு' என்றான். 57 அக்காலை, அரக்கியும், அண்டம் அனந்தம் ஆகப் புக்கால் நிறையாத புழைப் பெரு வாய் திறந்து, விக்காது விழுங்க நின்றாள்; அது நோக்கி வீரன், திக்கு ஆர் அவள் வாய் சிறிது ஆம் வகை சேணில் நீண்டான். 58